Dele van Rica-wet glo ongrondwetlik | Maroela Media
Regsverteenwoordigers by die Pretoriase hooggeregshof tydens 'n aansoek deur amaBhungane teen Rica se onderskeppingswetgewing (Foto: Brenda Masilela/ANA)
Die uitspraak spruit uit 'n aansoek deur die mediagroep amaBhungane wat die grondwetlikheid van die wet gedaag het ná hy uitgevind het een van sy ondersoekende joernaliste, Sam Sole, was die teiken van waarneming onder Rica, terwyl hy die besluit deur die Nasionale Vervolgingsgesag, om korrupsieaanklagte teen voormalige pres. Jacob Zuma te laat vaar, ondersoek het.
amaBhungane het aangevoer Rica het nie die nodige veiligheidsmaatreëls om die publiek se reg tot privaatheid te beskerm nie en meen dit is nodig dat sommige dele van die wet onwettig verklaar moet word. Die mediagroep het aan die hof gesê indien 'n persoon se kommunikasie onderskep word, moet daardie persoon in kennis gestel word sodra die ondersoek afgehandel is, om die beginsel van deursigtige geregtigheid te beskerm.
Regter Roland Sutherland het Maandag in sy uitspraak gesê die wet versuim om voldoende die prosedure te beskryf om 'n persoon, wie se inligting onderskep word, in kennis te stel. Die wet verduidelik ook nie die behoorlike prosedure wat gevolg moet word indien staatsdiensamptenare data, wat deur onderskepping bekom is, ondersoek, kopieer, deel of sorteer nie, het Sutherland bevind.
Hy het bygevoeg die wet is ook nie duidelik in situasies waar die betrokke persoon 'n praktiserende prokureur of 'n verslaggewer is nie.
Die ongeldigheid van die wet word vir twee jaar opgeskort om die parlement die kans te bied om die wetgewing in lyn te bring met die Grondwet.
Hoogtyd. Ek het verskeie kere al by n sekere politieke party gekla dat die program nie mense beskerm nie maar aan prokureurs en opsporingagentskappe verkoop word. Ek weet . En ek kon my stelling staaf
En ons wie se selfoonoproepe destyds deur die veiligheidspolisie onderskep is? Terugwerkende geregtigheid? Kan ons die lêers sien?
Ons inligting word ook aan tellebemarkers verskaf en ek kan dit bewys.
Rica, Fica ,pocca, fais, laat reg geskied soos ingestel deur wetgewing
Ek het enkele minute gelede epos ontvang, onderteken met 'n Afrikaanse naam, met telefoonnommer en epos-adres die tuti, wat sò sê: Hello, Are you looking for more B2B leads for your company? We are selling a database of more than 313 thousand companies in South Africa. Over 215 Thousand emails, 106 Thousand cells, and 226 thousand phones. I have attached a sample for your reference. It is categorized into 2084 different industries. It shouldn't cost an arm and a leg to land a new client. The entire database is R2000. Let me know if you have any questions! All data… Lees meer »